لمملكة د بوطان (بالدزونݣخا: འབྲུག་རྒྱལ་ཁབ་) هي واحد لبلاد ما كاطلش على لبحر جات فلجنوب د آسيا. تاتحدُها من لجنوب و الشرق و لغرب لجمهورية د لهند، ومن الشمال الشينوا. تاتفرقها على نيپًال لولاية د سيكسم لهندية، و على بانݣلاديش لولاية د لبنݣال لغربية. تيسمًيو الناس د لبوطان بلادهم "دروك يول"، و اللي تاتعني لأرض د التنين. لبوطان فيها الجبال د لهيمالايا و بزاف د لمرتفعات فوق 7000 ميطرو. ف 2006، تكلاصات لبوطان أسعد بلاد ف آسيا و تامن أسعد بلاد فلعالم، على حساب دراسة دارتها لجامعة د ليستر ف لينݣليز. تيسكنو ف لبوطان تقريبا 741.000 واحد و لعاصمة ديالها هي تيمفو، اللي هي تا أكبر مدينة فلبلاد. من 2008، ولات السلطة ف لبوطان عند الشعب، من مورا ما رد لماليك النظام د لحكم من ملكية مطلقة ل ملكية دستورية. اللغة الرسمية هي الدزونݣخا و لفلوس اللي كاتخدًم هي نݣولتروم. لبوطان عضو ف لأمم لمتحدة و الرابطة د جنوب آسيا د التعاون لإقليمي (سارك). مقدر بين تلتين و تلات رباع ديال سكان لي فبوطان أنهم تابعين دين لبودي د ڤاجرايانا، لي هو دين ديال لبلاد. تقريبان بين ربع و تولوت تابعين دين لهيندوسي.